ג'ף קנט

ג'פרי מייקל קנט (באנגלית: Jeffrey Michael Kent; נולד ב-9 בינואר 1970) הוא כדורסלן עבר אמריקאי-ישראלי ששיחק בעמדת הסנטר, בין היתר במכבי תל אביב ונבחרת ישראל.

ביוגרפיה
קנט נולד ברוד איילנד למשפחה יהודית. סיים את לימודיו במכללת רוד איילנד  ושיחק בנבחרת הכדורסל - רוד איילנדס ראמס .

בשנת 1992 חתם על החוזה המקצועני הראשון שלו כאשר הצטרף כמתאזרח למכבי דרום תל אביב יחד עם עודד קטש, דודי אדלר ודרור כהן תחת המאמן מוטי ארואסטי. בשנת 1994 עבר לקבוצת האם - מכבי תל אביב. בעונתו הראשונה השתתף ב-25 משחקים וקלע בממוצע של 7.1 נקודות למשחק, בשנה לאחר מכן השתתף בארבעה משחקים וקלע בממוצע של 1.5 נקודות למשחק. במדי מכבי תל אביב זכה בשתי אליפויות ישראל. לאחר ששוחרר ממכבי תל אביב שיחק בברק נתניה ומכבי ראשון לציון. סך הכל שיחק קנט ארבע עונות בליגה הראשונה בישראל, בהן קלע בממוצע של 7.2 בליגה הסדירה ו-8.5 בפלייאוף.

בשנת 1997 רשם שלוש הופעות במדי נבחרת ישראל, והשתתף במקודמות של אליפות אירופה בכדורסל 1999.

בהמשך שיחק בליגה הגרמנית ברטיופארם אולם ובליגה הבריטית בלונדון טאוורס ובתוך כך השתתף בעונת 2001/2002 ביורוליג.

קישורים חיצוניים

 פרופיל, באתר מנהלת הליגה בכדורסל
 פרופיל, באתר basketball-reference

הערות שוליים

כדורסלנים ישראלים
כדורסלני מכבי תל אביב
כדורסלני אליצור מכבי נתניה
כדורסלני מכבי ראשון לציון
אמריקאים ישראלים
יהודים אמריקאים
ישראלים שנולדו ב-1970
אמריקאים שנולדו ב-1970